बर’ माहारिनि गेजेराव सासे हारिमु सिबियारि, हारिमुनि मेंनो रोङै मावथि बयबो हारि माहारिनि गेजेराव अनसाय जानाय बिथां सिसिर कुमार सुनिआ मैया 5 फेब्रुवारि 2021 खालारआव हरखाब रुंसारि जानानै थाङो । बिथाङा जोबोत बोराय बैसो जानायनि थाखाय लोरबां जानानै लोमजाना दंमोन । लोमजानायखौ नायनो देहा फाहाम सालियाव लांनाय समावनो बिथाङा जोबथा हां हगारो । बिथांनि रुंसारि जानायाव बर’ हारिआ हारिमु बेलायाव सुफुंख’ हायै खहा जाबाय । दुलाराय बर’ हारिमु आफादआ बिथांनि रुंसारि जानायाव गोथौ दुखु मोननाय फोरमायो । मख’नो गोनां दि, दिनै दुलाराय बर’ हारिमु आफादनि दैदेननायाव, अदालगुरि जिल्ला आरो भेरगाव जिल्ला दुलाराय बर’ हारिमु आफादनि हेफाजाबाव, गोबां राइजो राजानि बाहागो लानायजों मोनसे हानजा सुरनाय हाबाफारि जानानै थाङो ।